**Ministru kabineta noteikumu projekta**

**“Valsts un Eiropas Savienības atbalsta piešķiršanas kārtība atklātu projektu konkursa veidā pasākumā "Ieguldījumi materiālajos aktīvos"   
2014.–2020. gada plānošanas perioda pārejas laikā 2021. un 2022. gadā” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Tiesību akta projekta anotācijas kopsavilkums** | | | | | | | | | | | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | | | Ministru kabineta noteikumu projekts “Valsts un Eiropas Savienības atbalsta piešķiršanas kārtība atklātu projektu konkursa veidā pasākumā "Ieguldījumi materiālajos aktīvos" 2014.–2020. gada plānošanas perioda pārejas laikā 2021. un 2022. gadā” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto daļu un septīto daļu. | | | | | | | | |
|  | | | | |  | | | | | | | | |
| **I. Tiesību akta projekta izstrādes nepieciešamība** | | | | | | | | | | | | | |
| 1. | | Pamatojums | Zemkopības ministrijas iniciatīva, pamatojoties uz Latvijas Lauku attīstības programmas 2014–2020 Uzraudzības komisijas 06.05.2021. lēmumu Nr. 9.3-18e/1/L/UK/2021.  Eiropas Parlamenta un Padomes 2020. gada 23. decembra Regula (ES) 2020/2220, ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013.  Ministru kabineta noteikumu projekts “Valsts un Eiropas Savienības atbalsta piešķiršanas kārtība atklātu projektu konkursa veidā pasākumā "Ieguldījumi materiālajos aktīvos" 2014.–2020. gada plānošanas perioda pārejas laikā 2021. un 2022. gadā” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto daļu un septīto daļu. | | | | | | | | | | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sagatavotais Ministru kabineta noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.  Tā kā kavējas Daudzgadu finanšu ietvara 2021.–2027. gadam lēmumu pieņemšana un ir paredzēta Kopējās Lauksaimniecības politikas (turpmāk – KLP) reforma, nav laikus pieņemti Eiropas Savienības tiesību akti, lai nodrošinātu savlaicīgu KLP jaunā plānošanas perioda uzsākšanu 2021. gadā, tāpēc tiek pagarināta esošā plānošanas perioda Lauku attīstības programmu 2014.–2020. gadam īstenošana, nosakot 2021. un 2022. gadu kā pārejas periodu.  Pārejas periodā – 2021. un 2022. gadā – turpinot LAP (2014–2020) plānošanas periodu, nepieciešami jauni Ministru kabineta noteikumi, jo ir pieņemti Eiropas Savienības normatīvie akti par atbalsta piešķiršanu lauku attīstībai no Eiropas lauksaimniecības fonda lauku attīstībai (turpmāk – ELFLA) pārejas periodā. Šie noteikumi nepieciešami papildus spēkā esošajiem normatīvajiem aktiem, kas nosaka atbalsta saņemšanas kārtību līdzīgiem pasākumiem iepriekšējā plānošanas periodā saistībā ar Latvijas Lauku attīstības programmu 2014.–2020. gadam, t.i., Ministru kabineta 2014. gada 30. septembra noteikumiem Nr. 600 "Kārtība, kādā piešķir valsts un Eiropas Savienības atbalstu atklātu projektu konkursu veidā pasākumam "Ieguldījumi materiālajos aktīvos"".  Saskaņā ar noteikumu projekta 91. punktu projekti, kas iesniegti pirms noteikumu projekta spēkā stāšanās, ir īstenojami un administrējami atbilstoši nosacījumiem, kas bija spēkā projektu apstiprināšanas brīdī saskaņā ar normatīvajiem aktiem par valsts un Eiropas Savienības atbalsta piešķiršanu lauku un zivsaimniecības attīstībai, proti, lai būtu nošķirtība starp projektu kārtām, tie projekti, kas ir iesniegti līdz 2021. gadam, ir īstenojami pēc Ministru kabineta 2014. gada 30. septembra noteikumos Nr. 600 "Kārtība, kādā piešķir valsts un Eiropas Savienības atbalstu atklātu projektu konkursu veidā pasākumam "Ieguldījumi materiālajos aktīvos"" iekļautajiem nosacījumiem.  Lai gan kopumā līdz ar Eiropas Savienības fondu līdzfinansējumu kopš 2004.gada ir palielinājusies Latvijas lauku saimniecību tehnoloģiskā modernizācija, joprojām ir nepieciešamas investīcijas mūsdienīgās tehnoloģijās. Turklāt, ņemot vērā Eiropas Savienībā pieņemtā Zaļā kursa mērķus, jau pārejas periodā plānots veicināt lauku saimniecību zaļos ieguldījumus, noteikumu projektā paredzot nosacījumus par tādu pasākumu nepieciešamību, kuri nodrošinās efektīvu vides prasību ievērošanu, uzlabos labturības apstākļus un samazinās SEG vai amonjaka emisiju. Piemēram, atbalsta pretendentam ir jāīsteno dažādi “zaļie” ieguldījumi – laukkopībā un dārzkopībā jāievieš tehnoloģija ar precīzu izpildes kontroli, jānodrošina vides prasībām atbilstoša kūtsmēslu apsaimniekošana, tostarp tieša organiskā mēslojuma iestrāde, jāievieš tehnoloģijas alternatīvās enerģijas (atjaunojamo resursu – biokurināmā, hidroenerģijas, saules vai vēja enerģijas) izmantošanai, jākāpina energoefektivitāte un enerģijas lietderīgu izmantošana.  Noteikumu projekts nosaka atbalsta pretendentam izvirzāmās prasības, atbalstāmās aktivitātes, attiecināmās un neattiecināmās izmaksas, publiskā finansējuma veidu un apmēru, pieteikšanās kārtību un iesniedzamos dokumentus.  Noteikumu projektā noteikta kārtība, kādā piešķir valsts un Eiropas Savienības atbalstu atklātu projektu iesniegumu konkursu veidā pasākuma “Ieguldījumi materiālajos aktīvos” (turpmāk – IMA) apakšpasākumos:   * “Atbalsts ieguldījumiem lauku saimniecībās” (pasākuma kods – 4.1.); * “Atbalsts ieguldījumiem pārstrādē” (pasākuma kods – 4.2.); * “Atbalsts ieguldījumiem lauksaimniecības un mežsaimniecības infrastruktūras attīstībā” (pasākuma kods – 4.3.).   Lauksaimniecības produktu pārstrādes definīcija ir noteikta, ņemot par pamatu Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un,108. pantu, skaidrojumu un papildinot to ar trūkstošajiem produktu pārstrādes veidiem, tādiem kā malšana un saldēšana.  Papildus minētajam pārejas periodā tiek paredzētā šāda publiskā finansējuma sadale:   * apakšpasākumā “Atbalsts ieguldījumiem lauku saimniecībās” – starp Lauku atbalsta dienesta reģionālajām lauksaimniecības pārvaldēm, ņemot vērā vienotajam platību maksājumam deklarētās lauksaimniecībā izmantojamās zemes platības atbilstoši saimniecību grupu sadalījumu pēc to kopējā apgrozījuma; * minētajā apakšpasākumā – atsevišķs publiskais finansējums putnkopības un cūkkopības nozarei, kā arī atsevišķs publiskais finansējums siltumnīcu nozarei; * pasākumā “Ieguldījumi materiālajos aktīvos” – atsevišķs publiskais finansējums lauksaimnieku pakalpojumu kooperatīvajām sabiedrībām.   Lauku saimniecībām putnkopības un cūkkopības nozarē no pieejamā finansējuma piešķir atbalstu ieguldījumiem, kas uzlabo dzīvnieku labturības apstākļus vai nodrošina lauksaimniecības dzīvnieku novietnes biodrošības pasākumu īstenošanu, lai mazinātu iespējamās epizootiju un epifitotiju sekas, sniedz ieguldījumu SEG vai amonjaka emisiju mazināšanā un kas saistīti ar jaunu būvju būvniecību un esošo būvju pārbūvi, novietošanu, ierīkošanu vai atjaunošanu. Atbalsts citiem putnkopības un cūkkopības nozares lauku saimniecību projektiem nodrošināts no noteikumu projekta “Atbalsts ieguldījumiem lauku saimniecībās” apakšpasākumam atvēlētā kopējā finansējuma.  Apakšpasākumā “Atbalsts ieguldījumiem lauku saimniecībās” minētais atsevišķais finansējums tiek paredzēts siltumnīcu būvniecībai un pārbūvei. No šī finansējuma atbalsts paredzēts ieguldījumiem:   * vasaras un tuneļveida siltumnīcas, * apsildāmās siltumnīcas, * apsildāmās ar augu papildu gaismošanas sistēmām   Turpinot Eiropas lauksaimniecības fonda lauku attīstībai līdzfinansēto Latvijas Lauku attīstības programmas 2014.–2020. gadam (turpmāk – LAP (2014–2020)) un pārejas periodā pasākuma “Ieguldījumi materiālajos aktīvos” īstenošanu, tiks atbalstītas investīcijas, kas saistītas ar lauku saimniecību pārstrukturēšanu, efektīvas ražošanas attīstību un nozaru dažādošanu (lauksaimniecības produktu ražošanai nepieciešamo pamatlīdzekļu – traktortehnikas, lauksaimniecības agregātu, visa veida tehnikas, iekārtu un aprīkojuma – iegādi un lauksaimniecības produktu ražošanas būvju būvniecība), kā arī jau minētie “zaļie” ieguldījumi. Tādējādi tiks nodrošināta ražošanas produktivitātes palielināšanās, samazināts risks, kas saistīti ar dažu vadošo nozaru tirgus svārstību negatīvo ietekmi, un veicināta Eiropas Savienības Zaļā kursa mērķu sasniegšana. Atbalsts kooperatīvajām sabiedrībām stiprinās to kapacitāti, lai tās varētu nodrošināt biedru saražotās produkcijas pirmapstrādi, apstrādi un pārdošanas apjomus, līdz ar to dodot iespēju lauku saimniecībām piekļūt tirgum un pastāvēt stabilām produkcijas cenām.  Atbalsta papildu intensitāte tiks piemērota tiem atbalsta pretendentiem, kas piedalās pārtikas kvalitātes shēmās, kā arī tad, ja projektu īsteno cūkkopības un putnkopības nozarē, lai uzlabotu dzīvnieku labturības apstākļus vai nodrošinātu lauksaimniecības dzīvnieku novietnes biodrošības pasākumu īstenošanu. Atbalsta papildu intensitāte tiek attiecināta uz energoefektivitātes mērķa izpildi, kā arī tad, ja projektu īsteno augļu, ogu, dārzeņu, augļu koku un ogulāju audzēšanas nozarē, kūtsmēslu krātuvju būvniecībai vai pārbūvei (pierādīts emisiju samazinājums atbilstoši kalkulatoram) un citos pasākumos.  Papildus minētajam noteikumu projektā ir noteikts, ka tehnikas un iekārtu vienību, ka arī sagatavošanas un vispārējo izmaksu noteikšanai IMA pasākumā tiks piemērota:  • tehnikas un iekārtu vienības izmaksu standarta likmes noteikšana un tās iekļaušana Lauku atbalsta dienesta elektroniskās pieteikšanās sistēmas elektroniskajā rīkā “Tehnikas un iekārtu katalogs”. Vienkāršota izmaksa ir noteikta, pamatojoties uz metodiku “Metodika “Tehnikas un iekārtu vienību izmaksu standarta likmes noteikšana un tās iekļaušana Tehnikas un iekārtu katalogā Latvijas Lauku attīstības programmas 2014.–2020. gadam atbalsta pasākuma M04 “Ieguldījumi materiālajos aktīvos” apakšpasākuma 4.1. “Atbalsts ieguldījumiem lauku saimniecībās” īstenošanai”. Metodika ir izstrādāta saskaņā ar Regulas Nr. 1303/2013 67. panta 1. punkta “b” apakšpunktu un 5. punkta “a” apakšpunktu;  • vienotas likmes finansējums. Vienkāršota izmaksa ir noteikta, pamatojoties uz metodiku “Vienotas likmes finansējums Lauku attīstības projektu sagatavošanas un pārējām vispārējam izmaksām” un tiks piemērota LAP 2014–2020 pasākuma M4 “Ieguldījumi materiālajos aktīvos” administrēšanai. Metodika ir izstrādāta saskaņā ar Regulas Nr. 1303/2013 67. panta 1. punkta “b” apakšpunktu un 5. punkta “a” apakšpunktu.  Vienkāršotu izmaksu ieviešana ir būtiska LAP 2014.–2020. gadam un pārejas periodu pasākumu īstenošanas administrēšanai, lai mazinātu administratīvo slogu un pārietu no fokusēšanās no finanšu dokumentu pārbaudes uz sasniegto rezultātu pārbaudi.  Tā kā Zemkopības ministrija, gatavojot SVID analīzi (KLP stratēģijas izveidei) konstatēja, ka kooperācija nav pietiekama visās lauksaimniecības nozarēs, izņemot piena lopkopības un graudkopības nozarēs (2020. gadā Latvijā darbojās pavisam 51 atbilstīga kooperatīvā sabiedrība, no tām 24 bija kooperatīvās sabiedrības piensaimniecības nozarē un 15 kooperatīvās sabiedrības graudkopības nozarē), tāpēc ir jāveicina kooperatīvo sabiedrību attīstība. Noteikumu projekts paredz arī jaunu kooperatīvo sabiedrību dibināšanu, kā arī paplašina saņēmēju loku, dodot iespēju kooperatīvu sabiedrību apvienībām saņemt atbalstu. Kooperatīvu sabiedrību apvienība var tikt dibināta atbilstoši Komerclikumam kā kapitālsabiedrība. Noteikumu projekta 2.6. apakšpunktā noteikts, ka kooperatīvo sabiedrību apvienība ir juridiska persona, kurā vairāk nekā 50 procenti kapitāldaļu pieder kooperatīvajām sabiedrībām un kura nodrošina vietējās izcelsmes izejvielas pārstrādi vismaz 75 procentu apmērā. Šāds kapitāldaļu apmērs ir noteikts, jo ir liels līdzfinansējuma apmērs , tas ir jāpiesaista, un potenciālie atbalsta pretendenti norāda uz grūtībām piesaistīt ārējas investīcijas.  Noteikumu projektā noteikts, ka atbalsta saņēmējs visu projekta īstenošanas un uzraudzības laiku nodrošina projekta atbilstību konkrētā apakšpasākuma mērķim un neaizvieto esošos pamatlīdzekļus. Vienlaikus atbilstoši LAP 2014–2022 paredzētajam noteikumu projekta 11. punktā noteikti arī gadījumi, kad pamatlīdzekļu iegāde netiek uzskatīta par pamatlīdzekļu aizvietošanu, arī tie gadījumi, kad pamatlīdzekļa iegāde būtiski maina ražošanas vai tehnoloģiju raksturu. Proti, praksē pamatlīdzekļa iegāde primārajā lauksaimniecībā būtiski maina ražošanas vai tehnoloģiju raksturu, kad saimniecībā tiek ieviestas precīzās saimniekošanas tehnoloģijas (kuru saimniecībā līdz šim nebija), piemēram, ķiploku audzētājam saimniecībā tiek uzstādīta ķiploku šķirošanas iekārta (līdz šim tas tika darīts ar rokām) vai uzstādītas atjaunojamās enerģijas ražošanas iekārtas (saimniecībā to līdz šim nav bijis). Savukārt pārstrādes uzņēmumos tā var būt jauna produkta līnijas ražošana vai jauna iepakojuma līnija, kas maina uzņēmumā esošo ražošanas tehnoloģiju. Nosacījums tiek piemērots atbilstoši LAP 2014.–2022. paredzētajam, kā arī tika piemērots iepriekšējā periodā, īstenojot LAP 2014–2020, saskaņā ar Ministru kabineta 2014. gada 30. septembra noteikumu Nr. 600 "Kārtība, kādā piešķir valsts un Eiropas Savienības atbalstu atklātu projektu konkursu veidā pasākumam "Ieguldījumi materiālajos aktīvos"" 10. punktu.  Noteikumu projekta 12. punktā noteikts, ka pēc projekta īstenošanas atbalsta saņēmējs (izņemot kooperatīvo sabiedrību vai kooperatīvo sabiedrību apvienību) sasniedz vismaz vienu no saimnieciskās darbības rādītājiem vai mērķiem. Ievērojot Lauku atbalsta dienesta pieredzi atbalsta projektu administrācijā un uzraudzībā, pārejas periodā atbalsta pretendentiem tiks dota iespēja elastīgi izvēlēties ekonomisko apakšmērķi, t.i., atbalsta pretendents pats izvēlēsies, kuru ekonomisko rādītāju pēc projekta īstenošanas vērtēt un auditējami pierādīt.  Noteikumu projektā noteikta kārtība, kādā jārīkojas atbalsta saņēmējam, ja tas nevar sasniegt kādu no noteikumu projektā minētajiem saimnieciskās darbības rādītājiem vai mērķiem. Noteikumu projekta 13. punktā noteiktais izriet no 12.1. apakšpunktā noteiktā: ja atbalsta saņēmējs pēc projekta īstenošanas šo noteikumu 12.1. apakšpunktā minētos rādītājus, kurus tas norādījis projekta iesniegumā, nevar sasniegt nepārvaramas varas dēļ, no tā neatkarīgu vispārēju tirgus izmaiņu vai tādu vispārēju cenu izmaiņu dēļ kā, piemēram, valsts ekonomiskā krīze, viņš, sniedzot pamatojumu, ir tiesīgs lūgt Lauku atbalsta dienestu pārskatīt 12.1. apakšpunktā plānoto rādītāju palielinājumu vai pagarināt projekta uzraudzības periodu plānoto rādītāju sasniegšanai šo noteikumu 12.1. apakšpunktā un 15. punktā minētajā līmenī.  Arī 14. punktā noteikts, ka atbalsta saņēmējs, kura kopējais apgrozījums kopā ar saistītajiem uzņēmumiem vai vienu vienotu uzņēmumu pēdējā noslēgtajā gadā pārsniedz 50 000 000 *euro*, papildus noteikumu 12. punktā minētajiem mērķiem izpilda vienu no papildu nosacījumiem. Uz noteikumu projekta 14. punktā minēto atbalsta saņēmēju attiecas arī 13. punkta prasība.  Atbilstoši noteikumu projekta 13.1. apakšpunktam ar plānoto rādītāju palielinājuma pārskatīšanu domāts 12.1. apakšpunktā noteikto rādītāju samazinājums, bet saglabājot 12.1. apakšpunktā noteikto rādītāju palielinājumu attiecībā uz situāciju, kādā bija minētie rādītāji pirms projekta uzsākšanas: var izveidoties situācija, kad nepārvaramu apstākļu ietekmē 12.1. apakšpunktā noteiktos rādītājus nav iespējams sasniegt pieteiktajā līmenī un termiņa pagarinājums var nepalīdzēt. Šādos gadījumos, ja uzņēmums demonstrē pieteikto rādītāju auditējamo izaugsmi (bet ne pieteiktajā apmērā), LAD var pārskatīt 12.1. apakšpunktā noteikto rādītāju skaitlisko palielinājumu.  Noteikumu projekta 16. punktā noteikts, ka atbalsta saņēmējs saimnieciskās darbības rādītājus sasniedz trešajā noslēgtajā gadā pēc projekta īstenošanas un nepazemina tos visā turpmākajā uzraudzības periodā (gaļas liellopu audzēšanas nozares projektiem vai ilggadīgo augļkopības kultūru stādījumu gadījumā rādītāju sasniedz sestajā noslēgtajā gadā pēc projekta īstenošanas). 16. punkta prasība attiecas uz visu uzraudzības periodu, kas ir noteikts saskaņā ar Ministru kabineta 2014. gada 30. septembra noteikumu Nr. 598 "Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020.gada plānošanas periodā" 62. punktu, t.i., projekta uzraudzības periodu uzskaita, sākot no pirmā noslēgtā gada pēc pēdējā maksājuma pieprasījuma iesniegšanas Lauku atbalsta dienestā.  Atbilstoši noteikumu projekta 80. punktam atbalsta saņēmējs, sākot ar ceturto gadu pēc projekta īstenošanas, par pilno noslēgto gadu un turpmāk visā projekta uzraudzības periodā katru gadu mēneša laikā pēc gada pārskata iesniegšanas Valsts ieņēmumu dienestā iesniedz Lauku atbalsta dienesta elektroniskās pieteikšanās sistēmā pārskatu par saimnieciskās darbības rādītājiem par iepriekšējo kalendāra gadu, tajā ietverot informāciju par atbalsta saņēmēju, tostarp nodarbinātajiem, un sasniedzamo mērķu izpildes rādītājiem. Detalizēti pieprasītās informācijas apraksts ir iekļauts Lauku atbalsta dienesta elektroniskās pieteikšanās sistēmā. Atbalsta saņēmējam būs jāziņo arī par progresu klimata mērķu sasniegšanā, ievērojot 33. punktā noteikto par obligātu ieguldījumu klimata jomā, pat ja atbalsta pretendents projekta iesniegumā ir paredzējis sasniegt tikai ekonomiskos mērķus.  Noteikumu projekta 20.2.2. apakšpunktā ir noteikts, ka apgrozāmo līdzekļu attiecība pret īstermiņa kreditoru saistībām attiecībā uz kooperatīvo sabiedrību, jaunu kooperatīvo sabiedrību vai kooperatīvo sabiedrību apvienību ir vismaz 0,8. Lai gan šis rādītājs ir zem 1, tomēr kooperatīvajām sabiedrībām ir arī jānodrošina līdzfinansējums, un komercbankas padziļināti vērtēs kooperatīvo sabiedrību finanšu rādītājus. Konstatējot lielu likviditātes risku, komercbankas nepiešķirs līdzfinansējumu, tā ka šāds projekts vispār netiks īstenots un arī neiegūs valsts un ES atbalstu saistībā ar IMA.  Noteikumu projekta 33. punktā noteikts, ka atbalsta saņēmējiem vienā vai vairākos projektos ir jāīsteno klimata pārmaiņu mazināšanas un pielāgošanās ieguldījumi atbilstoši šo noteikumu 15. pielikumam noteikumu projekta 33. punktā norādītā apmērā.  15. pielikumā noteiktie pasākumi sniegs ieguldījumu Nacionālā enerģētikas un klimata plāna (turpmāk – NEKP) izpildē, piemēram, šādās rīcībpolitikās: 4.1. energoefektivitāte, 4.5. ēku energoefektivitātes uzlabošana, 4.12. lauksaimniecība, zemes izmantošana un mežsaimniecība. Galvenais rīcības virziens 4.12. rīcībpolitikā:   * efektīva resursu izmantošana un SEG emisijas samazināšana lauksaimniecībā (8. rīcības virziens) * ilgtspējīga resursu izmantošana un SEG emisijas samazināšana un CO2 piesaistes palielināšana zemes izmantošanas, zemes izmantošanas maiņas un mežsaimniecības sektorā (9. rīcības virziens).   15. pielikuma pasākumi sniegs ieguldījumu Nacionālā enerģētikas un klimata plāna pasākumu izpildē:   * efektīva mēslojuma lietošana un kūtsmēslu apsaimniekošanas sistēmas uzlabošana (H.2., 8.2., 8.3. un 8.1. pasākums); * dzīvnieku ēdināšanas uzlabošana (8.5. un 8.6. pasākums).   Plānošanas dokumentos minētie pasākumi, ciktāl tie atbilst pasākuma īstenošanas nosacījumiem, ir ņemti vērā un ietverti noteikumu projekta 15. pielikumā. Sniegtā atbalsta pasākuma rezultatīvie rādītāji un kopējais ieguldījums mērķu izpildē tiks vērtēts un būs publiski pieejams.  Lai sekmētu pāreju uz nākotnes KLP pēc 2023. gada un Zaļā kursa prasībām, kā arī lauksaimniecības nozares ieguldījumu Nacionālajā enerģētikas un klimata plānā (turpmāk – NEKP) noteikto mērķu sasniegšanā, pārejas perioda nosacījumi paredz, ka lauku saimniecībām ir jāīsteno ieguldījumi klimata pārmaiņas mazinošos pasākumos, piemēram, atbalstot ieguldījumus precīzo tehnoloģiju izmantošanā laukkopībā, mazinot minerālmēslojuma lietošanu, tiešai organiskā mēslojuma iestrādei augsnē, barības devu plānošanai un kvalitātes uzlabošanai lopkopībā, jaunu augļu dārzu izveidei, tostarp organiskajās augsnēs. Savukārt sniegtā atbalsta ietekmi un ieguldījumu NEKP mērķos vērtēs LLU Agroresursu un ekonomikas institūts, īstenojot lauku attīstības nepārtraukto novērtēšanu.  Atbilstoši Zemkopības ministrijas politikai “Plāns “Prioritārie rīcības virzieni meliorācijas politikā 2021.–2027.gadam”” viens no rīcības virzieniem ir “Klimata pārmaiņu mazināšanai un klimata pārmaiņām pielāgota efektīvas meliorācijas nodrošināšana”, kurā plānots “1.2. Valsts un ES finanšu instrumentu atbalsts valsts un valsts nozīmes meliorācijas sistēmu būvniecībai un uzturēšanai”. Tādējādi, izmantojot ELFLA finansējumu, plānots nodrošināt ūdensnoteku un meliorācijas sistēmu atjaunošanu un pārbūvi, piemērojot videi draudzīgus meliorācijas sistēmu elementus vai "zaļās infrastruktūras" risinājumus. 2021.–2027. gada periodā noteiktais rezultatīvs rādītājs ir investīcijas meliorācijas sistēmu būvniecībā 40 milj. *euro* apmērā. Tas nozīmē, ka pārejas periodā LAP 2014–2020 valsts nozīmes un pašvaldību koplietošanas meliorācijas sistēmu atjaunošanai būs pieejams finansējums 10 milj. *euro* apmērā, bet 2023.–2027. gada periodā indikatīvi plānoti 36 milj. *euro*. Attiecīgi sniegtais atbalsts ir tiešā sinerģijā ar Zemkopības ministrijas izstrādāto politiku meliorācijas jomā.  Noteikumu projekta 52. punktā noteikts vienam atbalsta pretendentam plānošanas periodā 2021.–2027. gadam pieejamais maksimālo attiecināmo izmaksu apmērs (atbilstoši 7.pielikumam), dodot iespēju palielināt maksimālās attiecināmās izmaksas tādam atbalsta pretendentam, kura ieņēmumi no lauksaimnieciskās darbības pārsniedz 50 procentus no kopējiem ieņēmumiem, par izmaksātas darba algas un ar to saistīto darba spēka nodokļu un nodevu kopsummu pēdējos divos gados, bet nepārsniedzot 2 000 000 *euro* atbilstoši šo noteikumu 7. pielikumam.  Noteikts arī maksimālais attiecināmo izmaksu apmērs siltumnīcu būvniecībai un pārbūvei – 3 000 000 *euro*. Savukārt pārstrādes uzņēmumiem pasākumā “Atbalsts ieguldījumiem pārstrādē” maksimālā attiecināmo izmaksu summa ir 5 000 000 *euro*. To summu var palielināt tādam atbalsta pretendentam, kura ieņēmumi no lauksaimniecības produktu pārstrādes pārsniedz vismaz 50 procentus no kopējiem ieņēmumiem, par izmaksātās darba algas un ar to saistīto darba spēka nodokļu un nodevu kopsummu pēdējos divos gados, bet nepārsniedzot 7 000 000 *euro* atbilstoši šo noteikumu 7. pielikumam.  Minēto rādītāju apmērs ir noteikti, ievērojot IMA pasākuma īstenošanas laikā gūto pieredzi LAP 2014–2020 periodā. Lai aptvertu lielāku atbalsta saņēmēju skaitu, kopējo maksimālo attiecināmo izmaksu apmērs tika samazināts līdz 1 milj. *euro*, tomēr tika noteikti papildu nosacījumi par iespēju palielināt maksimālās attiecināmo izmaksu summas projektos, kuru īstenošana var prasīt lielākos ieguldījumus, piemēram, projektos, kuros ir paredzēta būve vai pārbūve.  Vienlaikus, ievērojot to, ka ir jāveicina kooperatīvo sabiedrību attīstība un jaunu kooperatīvo sabiedrību dibināšana, kā arī to, ka kooperatīvās sabiedrības apvieno lielu lauksaimnieku skaitu, kooperatīvajām sabiedrībām nav noteikts maksimālo attiecināmo izmaksu ierobežojums (izņemot jaunajām kooperatīvajām sabiedrībām). Arī iepriekš Ministru kabineta 2014. gada 30. septembra noteikumi Nr. 600 "Kārtība, kādā piešķir valsts un Eiropas Savienības atbalstu atklātu projektu konkursu veidā pasākumam "Ieguldījumi materiālajos aktīvos"" neierobežoja maksimālās attiecināmās izmaksas kooperatīvajām sabiedrībām. Tādējādi kooperatīvajai sabiedrībai un kooperatīvo sabiedrību apvienībai maksimālā atbalsta ierobežojuma prasību nepiemēro, izņemot jaunu kooperatīvo sabiedrību, kurai maksimālais attiecināmo izmaksu apmērs šo noteikumu projekta 1. punktā minētajos apakšpasākumos ir 5 000 000 *euro.*  Noteikumu projekta 53. punktā noteikti individuāli maksimālā attiecināmo izmaksu apmēra “griesti” atkarībā no atbalsta pretendenta ieņēmumiem no lauksaimniecības produktu ražošanas un pārstrādes pēdējos divos noslēgtajos gados, bet maksimālā attiecināmo izmaksu apmēra individuālie “griesti” nepārsniedz pēdējā noslēgtā gada ieņēmumus no lauksaimniecības produktu ražošanas un pārstrādes:   * vairāk par piecām reizēm, ja atbalsta pretendenta kopējais apgrozījums ir līdz 70 000 *euro*; * vairāk par trīs reizēm, ja atbalsta pretendenta kopējais apgrozījums ir lielāks par 70 000 *euro*.   Apakšpasākumā “Atbalsts ieguldījumiem pārstrādē” individuālo “griestu” maksimālo attiecināmo izmaksu apmērs nav lielāks par pretendenta neto apgrozījumu no lauksaimniecības produktu pārstrādes un ražošanas pēdējā noslēgtajā gadā pirms projekta iesnieguma iesniegšanas vairāk kā piecas reizes.  Noteikumu projekta 8. nodaļā ietverti finansēšanas pieprasīšanas papildu nosacījumus, tostarp papildus iesniedzamie dokumenti. Atbalsta saņēmējam atbilstoši 82. punktam ir jāsniedz Lauku atbalsta dienestā nepieciešama informācija. Ja attiecīgie dokumenti nebūs pievienoti atbilstoši 82. punktam, informācija tiks pieprasīta atbilstoši Administratīvā procesa likumā noteiktajai kārtībai.  Ja atbalsta saņēmējs projektā plāno kūtsmēslu krātuvju būvniecību vai pārbūvi, tad saskaņā ar noteikumu projekta 74.9.3. apakšpunktu viņš iesniedz plānotā amonjaka emisijas samazinājuma aprēķinu. Skaidrojam, ka minētais aprēķins ir veicams atbilstoši 2013 *EMEP/EEA* gaisu piesārņojoša vielu emisiju inventarizācijas vadlīnijām. Atbilstoši norādījumiem Lauku atbalsta dienesta tīmekļvietnē aprēķinam ir izmantojams Latvijas Lauksaimniecības universitātes izstrādātais amonjaka emisiju kalkulators (<https://www.vbf.llu.lv/lv/amonjaka-emisiju-kalkulators>).  Attiecībā uz noteikumu projekta 42. punktu, ņemot vērā Covid-19 ekonomiskās sekas, ir nepieciešams attīstīt un kāpināt ražošanas izlaidi, tostarp dabiski raudzētu dzērienu ražošanas sektorā (ja dzērieni ir iekļauti Līguma par Eiropas Savienības darbību I pielikumā), mainot līdzšinējos ierobežojumus, lai sniegtu atbalsta iespējas arī tādiem pretendentiem, kas ražo, piemēram, vīnu vai sidru, nodrošinot saimnieciskās darbības attīstību un darbavietas lauku teritorijā.  Noteikumu projektā 92. punktā ir paredzēta iespēja kooperatīvo sabiedrību apvienībai pārjaunot tās kapitāldaļu turētājas – kooperatīvās sabiedrības – projekta īstenošanu, ja projekta saistības tā ir uzņēmusies iepriekš. Kooperatīvu apvienības gadījumā tiks izvērtēti atbilstības nosacījumi (piem., GNU, dzīvotspēja) kapitāldaļu turētājām – kooperatīvajām sabiedrībām. Pārjaunojot projektu, nevērtē tikai atbalsta pretendenta statusu, proti, kurš varēja pretendēt uz konkrētās kārtas projektiem. Atbilstība pārējiem nosacījumiem (tai skaitā ekonomiskā dzīvotspēja, GNU, soda reģistra informācija) tiks vērtēta kooperatīvo sabiedrību apvienībai, kā arī minētas apvienības kapitāldaļu turētājām – kooperatīvajām sabiedrībām. Ja kapitāldaļas turētājai – kooperatīvajai sabiedrībai tiks konstatētas finansiālas grūtības, tad kooperatīvas sabiedrības iepriekš apstiprināto projektu nevarēs pārjaunot kooperatīvu sabiedrību apvienība.  Finansējuma apmērs pārejas periodam ir noteikts atbilstoši LAP 2014–2020 izdarītajiem grozījumiem par papildu finansējumu pārejas perioda gadiem (2021. un 2022. gadam), ņemot vērā attiecīgo pasākumu un apakšpasākumu līdzšinējo ieviešanas pieredzi. Pārejas periodā 2021. un 2022. gadā pasākuma “Ieguldījumi materiālajos aktīvos” apakšpsākumos tiek paredzēts šāds finansējums:  • “Atbalsts ieguldījumiem lauku saimniecībās”– 187,2 milj. *euro*;  • “Atbalsts ieguldījumiem pārstrādē” – 23 milj. *euro*;  • “Atbalsts ieguldījumiem lauksaimniecības un mežsaimniecības infrastruktūras attīstībā” – 10 milj. *euro*. | | | | | | | | | | |
| 3. | | Projekta izstrādē iesaistītās institūcijas | Latvijas Republikas Zemkopības ministrija un Lauku atbalsta dienests | | | | | | | | | | |
| 4. | | Cita informācija | Nav. | | | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem, kas iesniegs projektu iesniegumus valsts un Eiropas Savienības atbalstam atklātu projektu iesniegumu konkursu un kompensāciju maksājumu veidā lauku un zivsaimniecības attīstībai. | | | | | | | | | | |
| 2. | | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos iespēju piešķirt finansējumu pretendentiem, kas atbildīs atbalsta saņemšanas nosacījumiem.  Iespējama administratīvā sloga samazināšanās pēc vienkāršoto izmaksu piemērošanas, kas ir pamatota un izklāstīta noteikumu projekta “Ministru kabineta noteikumu projekts “Grozījumi Ministru kabineta 2014. gada 30. septembra noteikumos Nr. 598 “Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020.gada plānošanas periodā”” sākotnējās ietekmes novērtējuma ziņojumā (anotācijā). | | | | | | | | | | |
| 3. | | Administratīvo izmaksu monetārs novērtējums | Administratīvo izmaksu samazinājuma (vienkāršoto izmaksu piemērošanas dēļ) monetārs novērtējums ir sniegts noteikumu projekta “Ministru kabineta noteikumu projekts “Grozījumi Ministru kabineta 2014. gada 30. septembra noteikumos Nr. 598 “Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā”” sākotnējās ietekmes novērtējuma ziņojumā (anotācijā). | | | | | | | | | | |
| 4. | | Cita informācija | Projekts šo jomu neskar. | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | | | | |
| 1. | | Nepieciešamie saistītie tiesību aktu projekti | | | | | | Vienlaikus ar noteikumu projektu tiks pieņemts Ministru kabineta noteikumu projekts “Grozījumi Ministru kabineta 2014. gada 30. septembra noteikumos Nr. 598 “Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā”” (21-TA-380, VSS-431), saskaņots ar ministrijām, 08.10.2021. iesniegts Ministru kabinetā. | | | | | |
| 2. | | Atbildīgā institūcija | | | | | | Nav. | | | | | |
| 3. | | Cita informācija | | | | | | Nav. | | | | | |
| |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | Rādītāji | 2021.gads | | Turpmākie trīs gadi (*euro*) | | | | | | 2022 | | 2023 | | 2024 | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi | 0 | 3 400 000 | 0 | 31 353 333 | 0 | 62 444 821 | 61 109 194 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 3 400 000 | 0 | 31 353 333 | 0 | 62 444 821 | 61 109 194 | | 1.2. valsts speciālais budžets | 0 | 0 | 0 | 0 | 0 | 0 |  | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi | 0 | 5 000 000 | 0 | 44 366 666 | 0 | 87 456 660 | 85 492 504 | | 2.1. valsts pamatbudžets | 0 | 5 000 000 | 0 | 44 366 666 | 0 | 87 456 660 | 85 492 504 | | 2.2. valsts speciālais budžets | 0 | 0 | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme | 0 | -1 600 000 | 0 | -13 013 333 | 0 | -25 011 839 | -24 383 310 | | 3.1. valsts pamatbudžets | 0 | -1 600 000 | 0 | -13 013 333 | 0 | -25 011 839 | -24 383 310 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 | | 5. Precizēta finansiālā ietekme | X | -1 600 000 |  | -13 013 333 |  | -25 011 839 | -24 383 310 | | 5.1. valsts pamatbudžets | -1 600 000 | -13 013 333 | -25 011 839 | -24 383 310 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lauku attīstības programmas pasākuma “Ieguldījumi materiālajos aktīvos” pārejas periodā ir apstiprināts pārejas perioda finansējums 241 521 839 *euro* ar ES līdzfinansējumu 68% apmērā un valsts līdzfinansējumu 32% apmērā, kā arī Eiropas Atveseļošanās instrumenta (turpmāk  - ESAI) finansējums 27 883 984 *euro* ar ES līdzfinansējumu 100% apmērā.  Lauku attīstības programmas grozījumi par papildu publisko finansējumu pasākumā tika saskaņoti 2021. gada 11. februāra Lauku attīstības programmas uzraudzības komitejas sēdē, un 2021. gada 19.martā tie tika iesniegti Eiropas Komisijā ar elektroniskās datu apmaiņas sistēmas *SFC 2014* starpniecību.  Ministru kabineta 2020. gada 4. februāra sēdē izskatītajā ziņojumā “Par Latvijas Lauku attīstības programmas 2014.–2020.gadam pārejas periodu” norādīts indikatīvais pasākumam novirzītais finansējums: attiecīgi 4 000 000 *euro* pārdalīti no pasākuma “Ieguldījumi meža platību paplašināšanā un mežu dzīvotspējas uzlabošanā” uz pasākumu “Ieguldījumi materiālajos aktīvos”, nepārsniedzot maksimālo Latvijas Lauku attīstības programmas pārejas periodam paredzēto finansējumu.  Tādējādi valsts budžetā pasākumam “Ieguldījumi materiālajos aktīvos” papildus nepieciešami šādi pārejas perioda finanšu līdzekļi:  2021. gadā – 5 000 000 *euro* pārejas perioda finansējums;  2022. gadā – 44 366 666 *euro*, tai skaitā ESAI finansējums 3 700 000 *euro*;  2023. gadā – 87 456 660 *euro*, tai skaitā ESAI finansējums 9 294 662 *euro*;  2024. gadā – 85 492 504 *euro*, tai skaitā ESAI finansējums 9 294 661 *euro*;  2025. gadā – 47 089 993 *euro*, tai skaitā ESAI finansējums 5 594 661 *euro*. | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Projekts šo jomu neskar. | | | | | | | | 8. Cita informācija | Ir mainījies pasākuma īstenošanai pieejamais publiskais finansējums, jo ir izdarīti grozījumi Lauku attīstības programmā par pārejas perioda publiskā finansējuma piešķiršanu un Eiropas Atveseļošanās instrumenta finansējumu. Publiskā finansējuma nodrošināšanai pasākumam valsts budžetā ir nepieciešami papildu finanšu līdzekļi.  Nepieciešamo papildu finansējumu pasākuma īstenošanai 2021. gadā un turpmākajos gados Zemkopības ministrija pieprasīs normatīvajos aktos noteiktajā kārtībā.  Zemkopības ministrija atbalstu pasākuma īstenošanai izmaksās no budžeta apakšprogrammas 65.08.00. “Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)”. | | | | | | |   **V. Tiesību akta projekta atbilstība Latvijas Republikas starptautiskajām saistībām** | | | | | | | | | | | | | |
| 1. | | Saistība pret Eiropas Savienību | | | | | | | Regula Nr. 1305/2013, Regula Nr. [1303/2013 un](http://eur-lex.europa.eu/LexUriServ/LexUriServ.do?uri=CONSLEG:2004R0852:20090420:LV:HTML) Regula Nr. 702/2014 | | | | |
| 2. | | Citas starptautiskās saistības | | | | | | | Nav. | | | | |
| 3. | | Cita informācija | | | | | | | Nav. | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | | | | | | |
| Attiecīgā ES tiesību akta datums, numurs un nosaukums | | | | Eiropas Parlamenta un Padomes 2013. gada 17. decembra Regula (EK) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr. 1698/2005;  Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006;  Eiropas Parlamenta un Padomes 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu | | | | | | | | | |
| A | | | | B | | | | | | | C | | D |
| Regulas Nr.1305/2013  17.panta 1.punkta “a” apakšpunkts | | | | 4.1. apakšpunkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013 17.panta 1.punkta “b” apakšpunkts | | | | 4.2. apakšpunkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013 17.panta 1.punkta “c” apakšpunkts | | | | 4.3. apakšpunkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013 II pielikums | | | | 24.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.702/2014 40.panta 1.punkts, 5.punkts | | | | 44.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013 II pielikums | | | | 52.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013 17.panta 2.punkts | | | | 52.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  17.panta 3.punkts | | | | 52.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  17.panta 4.punkts | | | | 52.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  45.panta 2.punkts | | | | 56.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr. 1303/2013 67. panta 1. punkta “d” apakšpunkts un 5. punkta “a” apakšpunkts | | | | 56.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  45.panta 2.punkts | | | | 66.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  45.panta 2.punkts | | | | 69.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  45.panta 2.punkts | | | | 70.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  45.panta 1.punkts | | | | 74.9.2. apakšpunkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  45.panta 1.punkts | | | | 74.12.1. apakšpunkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  45.panta 1.punkts | | | | 74.8.3. apakšpunkts | | | | | | | Ieviests pilnībā | | Neparedz stingrākas prasības kā ES tiesību normas |
| Regulas Nr.1305/2013  49.pants | | | | 75.punkts | | | | | | | Ieviests pilnībā | | Neparedz stingrākas prasības kā ES tiesību normas |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | | Regula Nr. 1305/2013 dalībvalstīm dod rīcības brīvību, ieviešot regulu, tomēr izvēlētajiem nosacījumiem ir jābūt aprakstītiem LAP (2014–2020) un pārejas periodā un pamatotiem ar visaptverošu SVID analīzi. | | | | | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Projekts šo jomu neskar. | | | | | | | | | |
| Cita informācija | | | | Nav. | | | | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | | | | Projekts šo jomu neskar. | | | | | | |
| A | | | | | | | B | | | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar | | | | | | | Projekts šo jomu neskar. | | | | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | | | Projekts šo jomu neskar. | | | | | | |
| Cita informācija | | | | | | | Nav. | | | | | | |
| **V I. Sabiedrības līdzdalība un komunikācijas aktivitātes** | | | | | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | | Informācija par noteikumu projektu ievietota tīmekļvietnē [www.zm.gov.lv](http://www.zm.gov.lv).  Sabiedriskajā apspriešanā nebija saņemti iebildumi par noteikuma projektu. | | | | | | | |
| 2. | Sabiedrības līdzdalība projekta izstrādē | | | | | Normatīvā akta projekta sagatavošanas gaitā konsultācijas notikušas ar Lauksaimnieku organizāciju sadarbības padomi un tās biedriem.  Kopumā tika saņemti 18 lauksaimnieku organizāciju apkopoti priekšlikumi un iebildumi, tostarp no Lauksaimnieku Organizāciju Sadarbības Padomes, Zemnieku saeimas, Latvijas Pārtikas uzņēmumu federācijas, biedrības “Latvijas Zemnieku federācija”, biedrības “Latvijas Bioloģiskās lauksaimniecības asociācija”, Latvijas Augļkopju asociācijas, Latvijas Biodegvielu un bioenerģijas asociācijas, Latvijas Cūku audzētāju asociācijas, Latvijas lauksaimniecības kooperatīvas asociācijas, Latvijas Jauno Zemnieku kluba, kooperatīvās sabiedrības “Latvijas Piensaimnieku Centrālā Savienība” un citām organizācijām. Atbilstoši Lauksaimniecības un lauku attīstības likuma 12. panta 1. punktam Zemkopības ministrija, izstrādājot un īstenojot lauksaimniecības un lauku attīstības politiku, konsultējas ar Lauksaimniecības organizāciju sadarbības padomi, kā arī tika nodrošinātas diskusijas ar pārējām nozīmīgākajām lauksaimnieku nevalstiskajām organizācijām un pārtikas pārstrādes uzņēmumu pārstāvošo nevalstisko organizāciju. Minētajās organizācijās ietilpst lielākā daļa nelielo lauksaimnieku biedrību un nodibinājumu, kas pārstāv visu lauksaimniecības nozaru intereses. | | | | | | | |
| 3. | Sabiedrības līdzdalības rezultāti | | | | | Turklāt lauksaimnieku nevalstisko organizāciju biedrības un nodibinājumi piedalās LAP (2014–2022) Uzraudzības komitejas sanāksmēs, kurās tika diskutēts par pasākuma atbalsta saņemšanas nosacījumiem. Tāpat pasākumu atbalsta saņemšanas pamatprincipi skatīti Zemkopības ministrijas lauksaimnieku nevalstisko organizāciju konsultatīvajās sanāksmēs. Ievērojot organizāciju dažādos viedokļus, sanāksmes tika organizētas vairākkārt, izskatot visus lauksaimnieku nevalstisko organizāciju iesniegtos iebildumus un priekšlikumus un diskutējot par tiem. Daudzi iebildumi un priekšlikumi bija pilnīgi pretēji. Sarunu laikā un diskusijās tika panākta savstarpēja vienošanās par vērā ņemamiem iebildumiem un priekšlikumiem. Daudzi lauksaimnieku organizāciju priekšlikumi, tostarp no biedrības “Zemnieku Saeima”, tika ņemti vērā. Lai gan biedrība “Zemnieku Saeima” sākotnēji iebilda pret noteikuma projekta redakciju un neatbalstīja noteikuma projekta tālāko virzību, tomēr tika panākta vienošanās un biedrība neiebilda pret noteikuma projekta tālāko virzību. | | | | | | | |
| 4. | Cita informācija | | | | | Nav. | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | | | | | |
| 1. | | Projekta izpildē iesaistītās institūcijas | | | | | | | | Zemkopības ministrija un Lauku atbalsta dienests | | | |
| 2. | | Projekta izpildes ietekme uz pārvaldes funkcijām | | | | | | | | Noteikumu projekta izpildi nodrošinās Zemkopības ministrija un Lauku atbalsta dienests. | | | |
| 3. | | Projekta izpildes ietekme uz pārvaldes institucionālo struktūru.  Jaunu institūciju izveide | | | | | | | | Nav attiecināms. | | | |
| 4. | | Projekta izpildes ietekme uz pārvaldes institucionālo struktūru.  Esošu institūciju likvidācija | | | | | | | | Nav attiecināms. | | | |
| 5. | | Projekta izpildes ietekme uz pārvaldes institucionālo struktūru.  Esošu institūciju reorganizācija | | | | | | | | Nav attiecināms. | | | |
| 6. | | Cita informācija | | | | | | | | Nav. | | | |

Zemkopības ministrs K. Gerhards

Baranovska 67878726

[Karina.Baranovska@zm.gov.lv](mailto:Karina.Baranovska@zm.gov.lv)